**מועדון הכדורגל חרונינגן** (הולנדית: **FC Groningen**) הוא מועדון כדורגל מהעיר חרונינגן שבהולנד, המשחק בליגת המשנה ההולנדית. צבעי הבית של המועדון הם ירוק ולבן.

היסטוריה
--------

המועדון נוסד ב-16 ביוני 1971 על ידי אגודת "איגוד הכדורגל והאתלטיקה של חרונינגן" ("GVAV", שנוסד בשנת 1921). הקבוצה שיחקה בליגה הבכירה במרבית שנות קיומה, אף על פי ששלוש שנים מאז שנוסדה ירדה ליגה.

מאז המועדון העפיל בחזרה לליגת העל ההולנדית בעזרתם של האחים המגנים רונאלד קומאן וארווין קומאן, והקשר ההגנתי יאן ואן דייק. הסגל המרשים של הקבוצה, סייע לה גם להעפיל לראשונה למפעל כדורגל אירופי בעונת 1983–1984. הקבוצה שיחקה בגביע אופ"א והגיעה לשלב שמינית גמר. בעונות 1986–1987, 1988-1989 הקבוצה הגיעה שוב לשלב שמינית גמר גביע אופ"א. עונתה הטובה ביותר של חרונינגן בליגה הבכירה הייתה 1990–1991, בה סיימה במקום השלישי. בשנת 1996 הקבוצה שיחקה בגביע האינטרטוטו בבית אחד עם הקבוצות נרבה טרנס מאסטוניה, ליירסה מבלגיה, וסס מהונגריה וגזיאנטפספור מטורקיה. 

לאחר עונת 1991/1992, חרונינגן החלו שנים פחות טובות מצידה של הקבוצה, והיא לא השתתפה במפעלים האירופאיים ב-14 השנים הבאות (לא כולל גביע האינטרטו). למועדון נותרו משאבים כספיים מועטים, ולמעט עונת 1995/1996 בה סיימה במקום ה-9, סיימה הקבוצה בחלק התחתון של הליגה, וב-1997/1998 ירדה ליגה בפעם השנייה בתולדותיה. כאשר פ.ק. חרונינגן ירדה לדרג ב' בפעם השנייה בתולדותיה. 

המועדון חזר לליגה הראשונה לאחר שנתיים, וסיים קרוב לתחתית הטבלה בארבע העונות שלאחר מכן, אך הצליח להימנע בכל הפעמים על ידי ניצחון במשחק הפלייאוף. השחקן הבולט ביותר בקבוצה בשנים אלה היה אריין רובן, שעם השנים הפך לאחד מגדולי השחקנים בתולדות הולנד. 

בעונת 2014/2015 השיגה את התואר הראשון בתולדותיה, כאשר זכתה בגביע ההולנדי לאחר ניצחון 0–2 על זוולה.

לאחר הזכייה בגביע ההולנדי, העפילה הקבוצה לשלב הבתים של בליגה האירופית בעונת 2015/2016, אך הודחה בשלב הבתים בבית שכלל את אולימפיק מרסיי, ספורטינג ברגה וסלובן ליברץ.

את עונת 2016/2017 פתחה חרונינגן בצורה הגרועה ביותר בתולדותיה, אך הצליחה להתאושש וסיימה את העונה במקום השמיני.

בעונת 2022/2023 סיימה במקום האחרון בליגה ונשרה לליגת המשנה בפעם השלישית בתולודתיה לאחר שניצחה 4 משחקים ב-34 משחקים.

אצטדיון
-------

המועדון משחק את משחקיו הביתיים באצטדיון אורובורג, המכיל 22,550 מקומות ישיבה. בדצמבר 2005, הקבוצה שיחקה את משחקה האחרון באצטדיונה הקודם, אצטדיון אוסטרפארק, אשר הכיל 12,500 מקומות, ובו היא שיחקה במשך 72 שנים. ממוצע האוהדים שהגיעו למשחקי הבית של הקבוצה בעונת 2004–2005 היה 12,500, כלומר האצטדיון היה מלא בכל משחקי הבית של חרונינגן. הממוצע עלה לקצת פחות מ-20,000 אוהדים, באצטדיונה החדש. 

ב-13 באפריל 2008 פרצה שרפה ביציע הצפוני של היורובורג כאשר אלפי גלילי נייר טואלט, שהושלכו מהיציע בכוריאוגרפיה לפני המשחק בין חרונינגן לאייאקס, עלו באש וגרמנו לפציעתם של 28 בני אדם. המשחק נדחה והתקיים כעבור שלושה ימים. לאחר קיץ 2008, אצטדיון אורובורג הורחב לתכולתו הנוכחית, לאחר שהוספו לו 2,200 מקומות ישיבה.

סגל הקבוצה
----------

נכון ל-18 ביוני 2021

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | הולנדהולנד | שוער | סרחיו פאדט  |
| 2 | סורינאםסורינאם | הגנה | דמיל דנקרלוי  |
| 3 | הולנדהולנד | הגנה | בארט ואן הינטום  |
| 4 | הולנדהולנד | הגנה | ווסל דאמרס  |
| 6 | הולנדהולנד | קשר | אזור מטוסיווה  |
| 7 | שוודיהשוודיה | קשר | רמון לונדקוויסט  |
| 8 | גרמניהגרמניה | קשר | סם שרק  |
| 9 | נורווגיהנורווגיה | חלוץ | יורגן לארסן  |
| 10 | הולנדהולנד | חלוץ | אריין רובן  (קפטן) |
| 11 | מרוקומרוקו | חלוץ | מוחמד אל הנקורי  |
| 14 | הולנדהולנד | חלוץ | פטריק יוסטן  |
| 15 | שוודיהשוודיה | חלוץ | גבריאל גודמונדסון  |

 |  | 

| מס' |  | עמדה | שם |
| --- | --- | --- | --- |
| 17 | ספרדספרד | הגנה | מיגל לאל  (בהשאלה מויאריאך) |
| 18 | מרוקומרוקו | קשר | אחמד אל מסעודי  |
| 19 | שוודיהשוודיה | חלוץ | פאולוס אברהם  (בהשאלה מא.י.ק סולנה) |
| 21 | הולנדהולנד | חלוץ | אלסיו דה קרוז  (בהשאלה מפארמה) |
| 23 | נורווגיהנורווגיה | שוער | קריסטיאן בראט  (בהשאלה מיורגודן) |
| 25 | הולנדהולנד | שוער | יאן דה בור  |
| 26 | הולנדהולנד | קשר | דניאל ואן קאם  |
| 31 | סלובקיהסלובקיה | קשר | תומאש סוסלוב  |
| 32 | הולנדהולנד | הגנה | מייק דה ויריק  |
| 33 | הולנדהולנד | חלוץ | יואל ואן קאם  |
| 34 | הולנדהולנד | חלוץ | קיאן סלור  |
| 37 | הולנדהולנד | חלוץ | ת'יס דאלינגה  |
| 48 | הולנדהולנד | הגנה | ליאונל מיגל  |

 |

תארים
-----

* גביע הולנדי: 2015/2016

שחקנים מפורסמים
---------------

* הולנדהולנד וירג'יל ואן דייק (2011–2013)
* הולנדהולנד רונאלד קומאן (1980–1983)
* הולנדהולנד ארווין קומאן (1978–1979, 1982–1985, 1994–1998)
* הולנדהולנד יאן ואן דייק (1975–1978, 1978–1992)
* הולנדהולנד יוהאן ניסקנס (1984–1985)
* הולנדהולנד מיכאל רייזיחר (1993–1994)
* הולנדהולנד אריין רובן (2000–2002, 2020–)
* ארגנטינהארגנטינה מריאנו בומברדה (1994–1996, 1996–1998)
* נורווגיהנורווגיה אריק נבלנד (2004–2008)
* אורוגוואיאורוגוואי לואיס אלברטו סוארס (2006–2007)
* שוודיהשוודיה מרקוס ברג (2007–2009)
* הולנדהולנד דיילי בלינד (2010)

קישורים חיצוניים
----------------

ויקישיתוף מדיה וקבצים בנושא **חרונינגן** בוויקישיתוף
* אתר האינטרנט הרשמי של חרונינגן
* חרונינגן, ברשת החברתית פייסבוק

* חרונינגן, ברשת החברתית אקס (טוויטר)

* חרונינגן, ברשת החברתית אינסטגרם

* חרונינגן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Groningen slammed for stadium fire, DutchNews.nl, ‏4 ביולי 2008 (באנגלית בריטית)

| הולנדהולנד ליגת העל ההולנדית, עונת 2023/2024 |
| --- |
| 

|  |
| --- |
| אוטרכט • א.ז. אלקמאר • אייאקס • אלמיירה סיטי • אקסלסיור רוטרדם • גו אהד איגלס • הירנפיין • הראקלס אלמלו • ואלבייקויטסה ארנהם • זוולה • טוונטה • ניימכן • ספרטה רוטרדם • פולנדם • פורטונה סיטארד • פיינורד • פ.ס.וו. איינדהובן |

 |